მაქციები

ვამპირები და მაქციები უკვდავების ორი განშტოებაა. ზოგისთვის ეს დაავადება ან წყევლაა, ხოლო დანარჩენებისთვის - ნეტარება და კურთხევა.

## ძმები (ვამპირებისა და მაქციების წარმოშობის საერთო ისტორია)

ათასობით წლის წინ,ასობით ადამიანს უცნაური დაავადება შეეყარა: ის მსხვერპლს ფიზიკურად ძალიან ასუსტებდა, თუმცა სანაცვლოდ მას სამუდამო ახალგაზრდობას აძლევდა. ინფიცირებულებმა დიდხანს ვერ იცოცხლეს, რადგან შურისა და შიშის გამო, იმდროინდელმა ცივილიზაციებმა ყველა უკვდავი იპოვეს და სიკვდილით დასაჯეს. ყველა, ორი უკვდავი ძმის გარდა.

მარკუსი და კაენი, წლობით გაურბოდნენ მონადირეებსა და გამოგზავნილ ჯარებს, ვამპირების ახლანდელი ტერიტორიების ტყეებში. ერთ, სავსემთვარიან ღამესაც ძმებს მონადირეების ნაცვლად მგლების ხროვა დაესხათ თავს. მიუხედავად სისუსტისა, ძმებმა გააქციეს მგლები, მაგრამ ხროვის ალფამ მაინც შეძლო მარკუსისთვის კბენა.

დაღლილმა ძმებმა თავი შეაფარეს გამოქვაბულს, რომელიც ღამურების ძილსამყოფელს წარმოადგენდა. კაენი პირველი შევიდა გამოქვაბულში, რითაც ღამურები დააფრთხო. შეშინებული ცხოველები თავს დაესხნენ კაენს, დაკბინეს და გამოქვაბულიდან გაფრინდნენ. ხოლო აქ დარჩენილი ძმები მიხვდნენ, რომ ცხოველებისგან ცოფი გადაედოთ და თანდათანობით სუსდტებოდნენ. ის, რასაც, ადამიანები წლობით ცდილობდნენ, ცხოველებმა ერთ ღამეში შეძლეს. დაავადება ძალიან სწრაფად პროგრესირებდა ორივეში, შუა ღამეს ორივე ძმა აგონიასა და ტანჯვაში ჩავარდა. მათი სხეულების ფორმამ ცვლა დაიწყო. ტრანსფორმაცია შემდეგი ერთი საათის მანძილზე გრძელდებოდა. ამ დროის მანძილზე, ისინი ისე ხმამაღლა ყვიროდნენ, რომ გარშემო, ტყეში მცხოვრები ყველა ცხოველი დააფრთხეს და იქვე, შორი-ახლოს მყოფ მონადირეებსა და ჯარისკაებსაც გააგონეს თავისი ყვირილი. როდესაც ჯარისკაცები გამოქვაბულს მიადგნენ მათ ორი არსება დახვდათ: ადამიანი-ღამურა და ადამიანი-მგელი - ვამპირი და ლიკანი. სასაკლაო ოცდაათი წუთიც არ გაგრძელებულა და გაგზავნილი ხუთასი კაციდან ცოცხალი ვერავინ გადარჩა. ასე წარმოიშვა ვამპირებისა და მაქციების პირველი და მეორე თაობა.

ძმები თავს ვერ აკონტროლებდნენ და თავიანთი მცირე რაზმით უახლოეს სოფელს შეუტიეს. აქ, მათი მეომრების რაოდენობა ათასამდე გაიზარდა (ასე წარმოიშვა ვამპირების და მაქციების მესამე თაობა). გათენების შემდეგ, უკვე ვამპირებად და მაქციებად ქცეულმა ადამიანებმა ინანეს ჩადენილი დანაშაული, მაგრამ მიუხედავად ყველაფრისა, ყოველი მაღგანი გამოირჩეოდა აბსოლუტური ლოიალობით თავისი გადამქცევისადმი.

მარკისმა და კაენმა გადაწყვიტეს ბოლომდე ეძიათ შური ადამიანებზე, ასევე დაემკვიდრებინათ ადგილი თავისი ახალი რასისთვის და ამიტომ დედაქალაქისკენ დაიძრნენ. გზადაგზა თავისი ჯარის რაოდენობას ზრდიდნენ და ძალის კონტროლს სწავლობდნენ. ერთ თვეში მაქციებმა და ვამპირებმა დედაქალაქი დაიპყრეს. ქვეყნის მეფე ვამპირად გადააქციეს და მმართველობის სადავეები ხელთ ჩაიგდეს.

ქვეყანაში მშვიდობა დამყარდა, თუმცა ძმები თავის საქციელს ნანობდნენ. მარკუსმა გადაწყვიტა თავისი უზარმაზარი ხროვა გაეფანტა და თავისუფლების მიცემით მათთვის ბოდიში მოეხადა. თავად - ტყეებში მარტო საცხოვრებლად წავიდა. ხოლო კაენი ძმას შეპირდა, რომ ახლად ნაპოვნ ძალებს ქვეყნის აშენებას მოანდომებდა და საკუთარ დანაშაულს ამ გზით გამოისყიდდა.

## მაქციები

**ტერმინები**

* ალფა - ხროვის ლიდერი
* ბეტა - ხროვის წევრი
* ომეგა - უხროვო მაქცია
* ლიკანი - იგივე რაც მაქცია
* ლეკვი - ახალგაზრდა მაქცია
* მგელი - ზრდასრული მაქცია
* ძაღლი - შეუმდგარი მაქცია

### ისტორია

 **ქვეყნიდან წამოსვლის შემდეგ, მარკუსმა თავისი უზარმაზარი ხროვა დაშალა და ყველა მაქცია თავის გზაზე გაუშვა, იმ პირობით, რომ ადამიანს მხოლოდ თავდაცვის მიზნით მოკლავდნენ. თუმცა, გავიდა წლები და როგორც ვამპირებმა დაკარგეს ურყევი ლოიალობა კაენისადმი, ასევე მარკუსის სიტყვამაც დაკარგა სხვა მაქციებისთვის ძალა.**

ვამპირებისგან განსხვავებით, მაქციები თავიდანვე გაიყვნენ იდეოლოგიების მიხედვით. ასე ჩამოყალიბდა დიდი ხროვები, რომლებსაც შემდეგ ტომები დაერქვათ. იდეოლოგიური აცდენების გამო, უამრავმა ტომმა დაიწყო ერთმანეთის წინააღმდეგ ბრძოლა და მიუხედავად იმისა, რომ მას შემდეგ ასეულობით წელი გავიდა, ამ მხრივ არაფერი შეიცვალა. ნათქვამია, რომ ერთი მაქცია უფრო ჯიუტია, ვიდრე ჯუჯათა მთელი კლანი.

### დახასიათება

* მაქციები ბიოლოგიური წარმოშობის ქმნილებები არიან (და არა მაგიური)
* ისინი იკვებებიან ხორცით, რისთვისაც შესაფერისი კბილები აქვთ, ბევრი ეშვითა და ბასრი სახვრეტებით.
* მაქციებს აქვთ ალერგია მზეზე და ვერცხლზე, მათი ზემოქმედებით მაქციების ფიზიკური ძალა, სისწრაფე, მოქნილობა და გამძლეობა სუსტდება.
* ჩრდილში და სიბნელეში თავისი ძალის 100%-ს იყენებენ
* მაქციები გამოირჩევიან ჭარბი თმიანობით
* ტომისა და სხვა ფაქტორების მიხედვით, მაქციებს, შესაძლოა სხვადასხვა ფერის თვალები ჰქონდეთ.
* ყველა მაქციას შეუძლია მხეცად ტრანსფორმაცია. ცვლილების დონე დამოკიდებულია მათ სიძლიერეზე და ტომზე
* არსებობს ოთხი ცნობილი ფორმა - 1. ადამიანი 2. ადამიანი კლანჭებით, ეშვებით და შეცვლილი თვალის ფორმით 3. საბრძოლო ფორმა - შუალედი ადამიანსა და მგელს შორის. ამ დროს მაქცია ხდება კიდევ უფრო ძლიერი. კლანჭების, ეშვებისა და შეცვლილი თვალის ფორმის გარდა უჩნდება კუდი 4. მგლის ფორმა
* მაქციებს აქვთ რეგენრაციის უნარი. მათი სხეული ძალიან სწრაფად აღიდგენს ყველა კიდურსა და ორგანოს, თავის და გულის გარდა. ამ ორიდან, რომელიმეს დაზიანების შემთხვევაში მაქცია კვდება. ასევე, მაქცია იღუპება ვერცხლის იარაღით მიყენებული ჭრილობებისგან.
* იშვიათ შემთხვევებში, მაქციებს შეუძლიათ სქესობრივად გამრავლდნენ ადამიანებთან, მაქციებთან ან ვამპირებთან.
* თუმცა, უფრო ხშირად, მაქციები მრავლდებიან ადამიანების და სხვა არსებების კბენით სავსე მთვარეობისას. გადაქცევისას, არსებობს იმის შანსი, რომ მსხვერპლი მოკვდეს. ამ პროცესის წარმატება პირდაპირ კავშირშია მაქციის ძალასთან და საკუთარი თავის კონტროლთან.
* მაქციებს გააჩნიათ ბევრი სხვადასხვა ძალა, უმეტესად ფიზიკური და რეფლექსური, თუმცა არსებობენ ინდივიდები განსხვავებული შესაძლებლობებით.
* საერთო ძალებია - ძალა, სისწრაფე, მოქნილობა, გამძლეობა, დიდ სიმაღლეზე ხტომა, ღამე ხედვა, ყნოსვა.
* რაც უფრო ადრეული თაობისაა მაქცია - მით უფრო ძლიერია. ასევე მათ აძლიერებთ დიდი ასაკი და იმ არსებების ძალა, ვის გულსაც შეჭამენ.
* მაქციები ხროვაშ ყოფნით ავტომატურად ძლიერდებიან. მათი ძალის ყველა ასპექტი იმატებს. კიდევ უფრო ძლიერია მაქცია, თუ ხროვის ალფა გახდა: სხვა ალფის მოკვლით ან ბუნებრივად.
* მაქციებისთვის ლეტალურია ვერცხლი, თავის ან გულის განადგურება, ვამპირის ნაკბენი (რადგანაც ორგანიზმი ორ მსგავს ვირუსს ვერ იტანს და კვდება).
* მაქციების ძალა დამოკიდებულია მთვარის ციკლზე. რაც უფრო ახლოსაა სავსემთვარეობა, მით უფრო ძლიერია მაქცია, თუმცა ამ დროს მით უფრო უჭირს მას საკუთარი თავის კონტროლი.
* ისინი 50 წლამდე ბერდებიან და სიბერისგან არ კვდებიან.
* მაქციობისგან განკურნება გზები ამ დროისთვის აღმოჩენილი არ არის.

### ტომები

* **ფენრირის ხროვა** - ამ ტომში განსაკუთრებულად აგრესიული და სისხლის მოყვარული მაქციები არიან. ისინი ხშირად შიმშილობენ ბრძოლამდე, იმისთვის, რომ ბოლომდე დაკარგონ კონტროლი საკუთარ თავზე, სამაგიეროდ კიდევ უფრო გაძლიერდნენ.  ასეთ დროს მტრის და მოყვარის გარჩევა უჭირთ და ხშირად საკუთარი ტომის ან ხროვის წევრები აკვდებათ. თუმცა თვითონ ფენრირის შვილებს ეს ბუნებრივად მიაჩნიათ, რადგან სუსტი მაქცია მათთან არ უნდა არსებობდეს.

* **მთვარის შვილები** - ამ ტომის მაქციებს მხოლოდ ორი ფორმა აქვთ და ისინი მთვარის ფაზებზეა    დამოკიდებული. სავსემთვარეობამდე, ისინი ყოველთვის ადამიანის ფორმაში არიან, ხოლო სავსემთვარეობისას, ისინი გადადიან უნიკალურ ფორმაში, რომელიც წააგავს ძალიან დიდ მგელს, რომელსაც შეუძლია ორ ფეხზე დგომა და ოთხით სირბილი. ამ ფორმაში, მთვარის შვილი უძლიერესია და შეუძლია მთელ ხროვას მარტო მოერიოს.
* **პრედატორები** - ეს მაქციები მუდმივად ცხოველის ფორმაში ყოფნას ამჯობნებენ და ცხოვრობენ, როგორც ნამდვილი მგლები. ხშირად ეს ცხოველები ხროვაშიც აყავთ. ბრძოლაში გამოირჩევიან სტრატეგიულობით და ხროვის ერთიანობით. ასევე, არიან ყველაზე სწრაფები სხვა ყველა ტომის მაქციებს შორის.
* **იაგერი** - ერთადერთი ტომი, რომლის წევრებს, ადამიანის ფორმაშიც კი აქვთ ეშვები. ამის გამო, ხშირად ვამპირებში ერევათ. საბრძოლო ფორმაში უფრო  მეტად გვანან დათვებს, ვიდრე მგლებს. მაღალი და ძლიერი, ორ ფეხზე დამდგარი იაგერი, თავისი გიგანტური ხელებითა და კლანჭებით, ნებისმიერ არსებას შეაშინებს. ამ ტომის მაქციებისთვის თავის კონტროლი ყველაზე რთულია.
* **სტალკერი** - ყველაზე სუსტი ტომი, მაქციებს შორის. სტალკერები იშვიათად აღწევენ 40 წლამდე და განსაკუთრებულად ზიანდებიან მზისგან. ამიტომ, იძულებულები არიან ეძინოთ დღის განმავლობაში. აქვთ სუსტი შესახედაობა, თუმცა მათი გარეგნობა მატყუარაა და ძალა აქვთ. მათ ალფებს ლომისებრი ფაფარი ახასიათებთ.
* **დრუიდები** - მაქციების ტომი, რომელიც  მაგიას იყენებს.  ისინი ბუნების ძალის მეშვეობით კურნავენ და ანადგურებენ. როგორც წესი, ფილოსოფოსები ან მეცნიერები ხდებიან და ცდილობენ მოერიდონ ბრძოლებსა და ნადირობებს, თუ ეს მათ გასაძლიერებლად არ სჭირდებათ.